
Valsts ieņēmumu dienesta (turpmāk – VID) ar 2024.gada 11.janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par konkursa procedūras ar sarunām “Mobilās kravu kontroles rentgeniekārtas piegāde un uzturēšana”, iepirkuma identifikācijas Nr. FM VID 2024/239/CCEI (turpmāk – Konkurss), uzaicinājumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“ Lūdzam precizēt 3.pielikuma “Finanšu piedāvājums” 2.punktu. Šajā tabulā ir lauks, kurā ir redzama aprīkojuma apkopes cena 6 mēnešiem un daudzums ir atzīmēts ar 8. Tas nozīmē, ka finanšu piedāvājumā ir iekļautas apkopes uz 4 gadiem. Piedāvājuma pamatdokumentā 2.5.2. Iepirkuma līguma izpildes laiks skaidro, ka līgums ir spēkā līdz 5 gadiem (vai līdz budžeta sasniegšanai). 2.pielikuma 4.1.punktā arī noteikts, ka Pretendents nodrošina Iekārtas apkopi no darbu pieņemšanas, nodošanas un Apkopes abpusējas parakstīšanas uzsākšanas akta dienās līdz ir pagājuši 5 (pieci) gadi no Līguma spēkā stāšanās dienas.”
Atbilde
Komisija paskaidro, ka Konkursa uzaicinājuma  2.pielikuma “Tehniskais piedāvājums” 1.tabulas 4.1.apakšpunktā ir noteikts “Pretendents nodrošina Iekārtas Uzturēšanu no darbu pieņemšanas–nodošanas un  Uzturēšanas 	uzsākšanas akta abpusējas parakstīšanas dienas līdz paiet 5 (pieci) gadi no Līguma spēkā stāšanās datuma. 
Ņemot vērā to, ka Konkursa 2.pielikuma “Tehniskais piedāvājums” 1.tabulas 1.2.apakšpunktā ir noteikta prasība, ka “Iekārtas piegādes un nodošanas ekspluatācijā termiņš ir 14 (četrpadsmit) mēneši no līguma spēkā stāšanās dienas” (piedāvāto termiņu pretendents norāda savā piedāvājumā), tad Iekārtas Uzturēšana nevar sasniegt termiņu 5 (pieci) gadi. 

2. Jautājums 
“Vai mēs pareizi saprotam, ka piedāvātajai tehnikai ir jānodrošina 5 gadu garantija un apkopes?”

Atbilde
Jūsu izpratne ir neprecīza. Komisija skaidro, ka:
1. Saskaņā ar Konkursa uzaicinājuma 2.pielikuma “Tehniskais piedāvājums” 3.tabulas 3.1.apakšpunktu datortehnikai jānodrošina 5 (piecu) gadu garantija no nodošanas – pieņemšanas akta abpusējas parakstīšanas dienas. Piegādātās datortehnikas garantijas laiks sākas ar preču piegādes un preču pavadzīmes parakstīšanas brīdi. 
Savukārt Sistēmas garantijas bojājumu, trūkumu un darbības traucējumu bezmaksas novēršana saskaņā ar Konkursa uzaicinājuma 2.pielikuma “Tehniskais piedāvājums” 1.tabulas 5.3.apakšpunktu jānodrošina visu līguma darbības laiku. Proti, līdz paiet 5 gadi no līguma spēkā stāšanās.
Iekārtas garantija jānodrošina 5 gadi no līguma spēkā stāšanās.

2. Saskaņā ar Konkursa uzaicinājuma 2.pielikuma “Tehniskais piedāvājums” 1.tabulas 1.2.apakšpunktu Iekārtas piegādes un nodošanas ekspluatācijā termiņš ir 14 (četrpadsmit) mēneši no līguma spēkā stāšanās dienas. Secīgi, saskaņā ar Konkursa uzaicinājuma 2.pielikuma “Tehniskais piedāvājums” 1.tabulas 4.1.apakšpunktu Pretendents nodrošina Iekārtas Uzturēšanu no darbu pieņemšanas – nodošanas un Uzturēšanas uzsākšanas akta abpusējas parakstīšanas dienas līdz paiet 5 (pieci) gadi no līguma spēkā stāšanās datuma. Tātad, Iekārtas uzturēšanu uzsāk ar Iekārtas pieņemšanu, nevis pēc līguma spēkā stāšanos, un turpina līdz paliet 5 gadi no līguma spēkā stāšanās.

3.  Jautājums
“Lūdzu, skaidrot, kā jāaizpilda 3. pielikuma 2. tabula: vai pretendentiem jāaprēķina izmaksas par 5 gadu uzturēšanu un jāuzrāda cena par 6 mēnešiem? Tādā gadījumā kopējais finansiālais piedāvājums segtu tikai 4 uzturēšanas gadus. VAI pretendentiem jāsadala 5 gadu apkopes 8 vienībās, lai tiktu segti 5 gadi?”
Atbilde
Lūdzu skatīt atbildi uz pirmo un otro jautājumu. Komisija paskaidro, ka pretendentam jāaprēķina izmaksas par astoņu periodu, katrs periods seši mēneši, (kopā 4 gadu) uzturēšanu.  3.pielikuma “Finanšu piedāvājums” 2.tabulā cenā ir jāiekļauj visas izmaksas, kas saistītas ar Iekārta uzturēšanu, tajā skaitā programmatūras, datortehnikas un transportlīdzekļa uzturēšanas izmaksas.
